สมาพันธ์กีฬาใต้น้ำโลก

**สมาพันธ์กีฬาใต้น้ำโลก** หรือ **สมาพันธ์ดำน้ำโลก** (; อักษรย่อ: CMAS) ในไทยนิยมเรียก **ซีแมส** เป็นองค์การระหว่างประเทศไม่แสวงหาผลกำไรเพื่อส่งเสริมกีฬาใต้น้ำ (อาทิ การดำน้ำลึก) วิทยาศาสตร์ใต้น้ำ และให้การฝึกศึกษาแก่นักดำน้ำ ก่อตั้งที่ราชรัฐโมนาโก เมื่อเดือนมกราคม พ.ศ. 2502 ถือเป็นองค์กรสอนดำน้ำที่เก่าแก่ที่สุดแห่งหนึ่งของโลก โดยการสอนจะกระทำโดยสมาคมกีฬาดำน้ำของแต่ละชาติซึ่งสังกัดสมาพันธ์ฯ สมาพันธ์ฯ มิได้ทำการสอนโดยตรง

สมาพันธ์กีฬาใต้น้ำโลกจัดตั้งตามมติที่ประชุมเมื่อวันที่ 28 กันยายน พ.ศ. 2501 มีตัวแทนจากประเทศเบลเยียม บราซิล ฝรั่งเศส เยอรมนี กรีซ อิตาลี โมนาโก โปรตุเกส สวิตเซอร์แลนด์ สหรัฐ และอดีตยูโกสลาเวีย เห็นพ้องต้องกันว่าจะต้องจัดตั้งสมาพันธ์เพื่อส่งเสริม สนับสนุน และกำกับดูแลกีฬาใต้น้ำต่าง ๆ ต่อมาจึงได้มีการประชุมอีกครั้งหนึ่งในวันที่ 9-11 มกราคม พ.ศ. 2502 ให้จัดตั้งสมาพันธ์กีฬาใต้น้ำโลก และตกลงให้ใช้อักษรย่อของสมาพันธ์เป็นภาษาฝรั่งเศส (เซมัส) ตามภาษาทางการระหว่างประเทศที่นิยมใช้กันมากในสมัยนั้น

ฌัก-อีฟว์ กูสโต นักสำรวจใต้น้ำและผู้บุกเบิกการดำน้ำชาวฝรั่งเศสได้รับเลือกเป็นประธานสมาพันธ์คนแรก ส่วนลุยจี แฟร์ราโร นักสำรวจใต้น้ำชาวอิตาลีได้รับเลือกเป็นรองประธาน

สมาพันธ์ฯ เป็นองค์กรสืบเนื่องจากคณะกรรมการกีฬาใต้น้ำ ซึ่งเป็นส่วนหนึ่งของสมาพันธ์การตกปลาเพื่อกีฬาระหว่างประเทศ (จัดตั้งเมื่อ 22 กุมภาพันธ์ พ.ศ. 2495)

สมาพันธ์ฯ ประกอบด้วยคณะกรรมการสามคณะ ได้แก่ คณะกรรมการกีฬา คณะกรรมการเทคนิค และคณะกรรมการวิทยาศาสตร์ อยู่ภายใต้การกำกับดูแลของคณะกรรมการบริหารงานสมาพันธ์ฯ คณะกรรมการเหล่านี้จะประชุมรวมกันทุกปี และมีคณะอนุกรรมการตามความจำเป็น

สมาคมกีฬาดำน้ำแห่งประเทศไทย เป็นสมาชิกของสมาพันธ์กีฬาใต้น้ำโลก มีหน้าที่ส่งเสริมกีฬาใต้น้ำ และสามารถออกใบอนุญาตดำน้ำได้โดยใช้มาตรฐานการฝึกของสมาพันธ์ฯ

## คณะกรรมการกีฬา
สมาพันธ์กีฬาใต้น้ำโลกส่งเสริมให้มีการจัดการแข่งขันกีฬา เช่น
* การแข่งขันดำน้ำฟินสวิมมิ่งชิงแชมป์โลก
* การแข่งขันฮอกกี้ใต้น้ำชิงแชมป์โลก
* การแข่งขันเดินสำรวจใต้น้ำ (underwater orienteering) ชิงแชมป์โลก
* การแข่งขันถ่ายภาพใต้น้ำชิงแชมป์โลก
* การแข่งขันรักบี้ใต้น้ำชิงแชมป์โลก

## คณะกรรมการเทคนิค และหลักสูตรการศึกษา
thumb|right|upright=1.5|ระบบการฝึกศึกษาดำน้ำของสมาพันธ์กีฬาใต้น้ำโลก
คณะกรรมการเทคนิคมีวัตถุประสงค์เพื่อให้การศึกษาและให้ความปลอดภัยในการดำน้ำแก่สมาชิกของสมาพันธ์ฯ โดยพัฒนามาตรฐานการฝึกสอน สมาชิกคณะกรรมการจะเลือกจากที่ประชุมใหญ่ให้ดำรงตำแหน่งต่าง ๆ คือ ประธาน เลขานุการ ผู้อำนวยการฝ่ายมาตรฐาน ผู้อำนวยการฝ่ายการศึกษา ผู้อำนวยการฝ่ายเทคนิค ผู้อำนวยการฝ่ายความปลอดภัยในการดำน้ำ ผู้อำนวยการฝ่ายกิจการพิเศษ และสมาชิกทั่วไป คณะกรรมการฯ จะดูแลระบบการฝึกศึกษานักดำน้ำ และระบบการรับรอง/อนุญาตนักดำน้ำ สมาพันธ์กีฬาใต้น้ำโลกเกิดขึ้นจากองค์การอาสาสมัครที่เข้ามาทำงานด้วยใจ บรรดาการฝึกศึกษาจะเน้นทฤษฎีในห้องเรียนอย่างเข้มข้นจนแตกฉานจึงจะพานักดำน้ำลงสู่น้ำได้ ทั้งนี้เพื่อส่งเสริมความปลอดภัย ซึ่งต่างจากหลักสูตรของสมาคมวิชาชีพครูสอนดำน้ำ หรือสกูบาสกูส์อินเตอร์เนชันแนล ที่เน้นนำผู้เรียนลงสู่น้ำให้เร็วที่สุด เพื่อให้ได้พักผ่อน

สมาพันธ์กีฬาใต้น้ำโลก จัดพิมพ์มาตรฐานการฝึกนักดำน้ำระหว่างประเทศ โดยแยกออกเป็นสามฉบับ คือ การดำน้ำเพื่อการพักผ่อน การดำน้ำเพื่อทำงาน และการเป็นครูสอนดำน้ำ นอกจากนี้ สมาพันธ์ฯ ยังจัดทำระบบการรับรองและอนุญาตนักดำน้ำ กล่าวคือ นักดำน้ำที่ไม่ได้รับการฝึกฝนจะไม่สามารถดำน้ำโดยลำพังได้โดยไม่มีการควบคุม สมาพันธ์ฯ กำหนดให้บัตรอนุญาตดำน้ำมีสองด้าน ด้านหนึ่งแสดงระดับการศึกษา อีกด้านแสดงรายละเอียดขององค์การที่ฝึกสอนและของตัวนักดำน้ำ สมาพันธ์กีฬาใต้น้ำโลกไม่ให้การศึกษาโดยตรง แต่สมาคมกีฬาใต้น้ำที่เป็นสมาชิกสามารถให้การศึกษาได้  นอกจากนี้ ศูนย์กีฬาดำน้ำต่าง ๆ ที่ได้รับรองจากสมาพันธ์ก็สามารถให้การฝึกศึกษาได้เช่นกัน

#### หลักสูตรเพื่อสันทนาการ
thumb|บัตรอนุญาตดำน้ำชนิดสี่ดาวของสมาพันธ์ฯ

สมาพันธ์กีฬาใต้น้ำโลกได้จัดทำมาตรฐานการฝึกและการอนุญาตดังต่อไปนี้

* **การดำน้ำขั้นแนะนำ** หรือ **Introductory SCUBA Experience** เป็นการให้ผู้สนใจ ผู้มีเวลาน้อย หรือไม่มั่นใจ ได้รับการฝึกศึกษาและทดลองดำน้ำที่ความลึกไม่เกิน 10 เมตร ภายใต้การดูแลของครู ใช้อากาศปกติหายใจ 
* **การดำน้ำระดับหนึ่งดาว** หรือ **One Star Diver** เป็นการฝึกนักดำน้ำให้รู้จักใช้อุปกรณ์สกูบาในพื้นที่ปิด และสามารถออกไปดำน้ำร่วมกับนักดำน้ำที่มีประสบการณ์ได้
* **การดำน้ำระดับสองดาว** หรือ **Two Star Diver** เป็นการฝึกนักดำน้ำให้สามารถดำน้ำร่วมกับเพื่อนดำน้ำที่มีระดับการอนุญาตเดียวกันหรือสูงกว่า โดยอาจดำรวมกับนักดำน้ำระดับหนึ่งดาวในที่ตื้นมีกำบังได้
* **การดำน้ำระดับสามดาว** หรือ **Three Star Diver** เป็นการฝึกดำน้ำให้มีประสบการณ์ครบถ้วน สามารถช่วยเหลือกำกับดูแลนักดำน้ำได้ และช่วยเหลือครูฝึกได้ทั้งในสระและในแหล่งน้ำธรรมชาติ
* การดำน้ำระดับสี่ดาว หรือ **Four Star Diver** หมายถึง นักดำน้ำที่มีความรู้ความสามารถสูงกว่าระดับสามดาว สามารถช่วยเหลือการฝึกนักดำน้ำระดับหนึ่งดาว และนำพานักดำน้ำอื่นให้ประสบผลตามวัตถุประสงค์ของการดำน้ำคราวนั้นได้

**การดำน้ำตื้น**
 
* การดำน้ำตื้นระดับหนึ่งดาว หรือ **One Star Snorkel Diver** เป้นการฝึกนักดำน้ำให้สามารถใช้หน้ากาก ท่อหายใจ และตีนกบในสระหรือบริเวณน้ำตื้นได้อย่างปลอดภัย
* การดำน้ำตื้นระดับสองดาว หรือ **Two Star Snorkel Diver** เป็นการฝึกนักดำน้ำให้สามารถดำน้ำตื้นได้ปลอดภัยมากขึ้นกว่าระดับหนึ่งดาว
* การดำน้ำตื้นระดับสามดาว หรือ **Three Star Snorkel Diver** เป็นการฝึกนักดำน้ำให้สามารถดำน้ำตื้นได้ปลอดภัย ช่วยเหลือผู้อื่นได้ และพาผู้อื่นไปดำน้ำตื้นได้

#### หลักสูตรเพื่ออาชีพ
ต่อไปนี้เป็นหลักสูตรของสมาพันธ์ฯ เพื่อให้ผู้เรียนเป็นผู้สอนดำน้ำได้

* **ผู้สอนดำน้ำตื้นระดับหนึ่งดาว** หรือ **One Star Snorkel Diver Instructor** หมายถึง นักดำน้ำตื้นระดับสองดาวซึ่งมีความรู้และทักษะ ตลอดถึงความสนใจในการสอนดำน้ำตื้น สามารถสอนดำน้ำตื้นภาคปฏิบัติในระดับหนึ่งดาวในสระ และสามารถเป็นผู้ช่วยครูในแหล่งน้ำธรรมชาติได้ ไม่สามารถเป็นครูหรือผู้นำการดำน้ำตื้นได้เอง
* **ผู้สอนดำน้ำตื้นระดับสองดาว** หรือ**Two Star Snorkel Diver Instructor** หมายถึง ผู้สอนดำน้ำตื้นระดับหนึ่งที่มีความพร้อมตลอดถึงทักษะที่จะสอนดำน้ำตื้นได้ทั้งในสระและในแหล่งน้ำธรรมชาติ โดยสามารถฝึกผู้สอนดำน้ำตื้นระดับหนึ่งดาวได้ด้วย
* **ผู้สอนดำน้ำลึกระดับหนึ่งดาว** หรือ **One Star Instructor** หมายถึง นักดำน้ำระดับสามหรือสี่ดาวที่แสดงให้เห็นถึงความรู้และเทคนิคในการสอนให้ผู้อื่นดำน้ำได้อย่างปลอดภัย สามารถฝึกสอนนักดำน้ำระดับหนึ่งดาวได้
* **ผู้สอนดำน้ำลึกระดับสองดาว** หรือ**Two Star Instructor** หมายถึง ผู้สอนดำน้ำลึกระดับหนึ่งดาวที่มีความรู้ ทักษะ ประสบการณ์ สามารถสอนนักดำน้ำเป็นกลุ่มในห้องเรียน สระ และแหล่งน้ำธรรมชาติ สามารถฝึกสอนมัคคุเทศก์ดำน้ำ ผู้ชวยผู้สอน และช่วยเหลือการฝึกผู้สอนดำน้ำลึกระดับหนึ่งดาว สามารถสอนและรับรอง/อนุญาตนักดำน้ำได้ทุกคน รวมถึง ผู้สอนดำน้ำตื้น
* **ผู้สอนดำน้ำลึกระดับสามดาว** หรือ**Three Star Instructor** หมายถึง ผู้สอนดำน้ำระดับสองดาวที่มีความรู้ ความสามารถ ประสบการณ์สูง สามารถฝึกนักดำน้ำได้ทุกระดับ และสามารถควบคุมการฝึกสอนและรับรองครูสอนดำน้ำ สามารถจัดการฝึกพิเศษต่าง ๆ และกำกับดูแลศูนย์กีฬาดำน้ำได้

## คณะกรรมการวิทยาศาสตร์
สมาพันธ์กีฬาใต้น้ำโลกประกอบด้วยคณะกรรมการวิทยาศาสตร์ ซึ่งทำหน้าที่ศึกษา ค้นคว้า วิจัย วิทยาศาสตร์ทางกีฬาใต้น้ำ ตลอดจนถึงวิทยาศาสตร์แขนงอื่น ๆ ที่เกี่ยว้ของ เช่น ความหลากหลายทางชีวภาพ สปีชีส์บุกรุก ฯลฯ

คณะกรรมการวิทยาศาสตร์ได้กำหนดให้มีแนวปฏิบัติว่าด้วยการดำน้ำเชิงวิทยาศาสตร์แก่องค์การการศึกษา วิทยาศาสตร์ และวัฒนธรรมแห่งสหประชาชาติ นอกจากนี้ ยังได้กำหนดว่านักดำน้ำเพื่อการวิจัยต้องมีความรู้ต่าง ๆ ดังนี้

* CMAS Scientific Diver (CSD) ต้องเป็นนักดำน้ำระดับสองดาว และได้รับการอบรมเพิ่มเติม
* CMAS Advanced Scientific Diver (CASD) ต้องเป็นนักดำน้ำระดับสามดาว และได้รับการอบรมเพิ่มเติม
* CMAS Scientific Diving Instructor ต้องเป็นครูสอนดำน้ำระดับสองดาว และได้รับการอบรมเพิ่มเติม
* CMAS Confirmed Scientific Diving Instructor (pre-requisite: ต้องเป็นครูสอนดำน้ำระดับสามดาว และได้รับการอบรมเพิ่มเติม

## สมาคมกีฬาที่เป็นสมาชิก
สมาพันธ์กีฬาใต้น้ำโลก ประกอบด้วยองค์กรสมาชิกอย่างน้อย 130 ประเทศ จากทั้งหมด 5 ทวีป คือ องค์กรเหล่านี้บ้างใช้คำ "สมาคม" นำหน้า บ้างใช้ "สหพันธ์" สุดแต่ข้อบังคับข้อกำหนดขององค์กรจะกำหนดไว้

### ทวีปแอฟริกา
*  สหพันธ์กีฬาใต้น้ำและการช่วยเหลือผู้ประสบภัยทางน้ำแห่งแอลจีเรีย
*  สหพันธ์กีฬาใต้น้ำแห่งประเทศเคปเวิร์ด
*  สหพันธ์กีฬาใต้น้ำและการช่วยผู้ประสบภัยทางน้ำแห่งประเทศอียิปต์
*  สหพันธ์การช่วยผู้ประสบภัยทางน้ำแห่งประเทศเคนยา
*  สหพันธ์กีฬาดำนำแห่งประเทศมาดากัสดาร์
*  สหพันธ์กีฬาดำน้ำและกีฬาใต้น้ำหลวงแห่งประเทศโมร็อกโก
*  สหพันธ์กีฬาดำน้ำลึกแห่งประเทสมอริเชียส
*  สหพันธ์กีฬาใต้น้ำแห่งประเทศนามิเบีย
*  สหพันธ์กีฬาใต้น้ำแห่งประเทศจีบูตี
*  สหพันธ์นักดำน้ำลึกแห่งประเทศเซย์เชลล์
*  สหพันธ์กีฬาใต้น้ำแห่งประเทศเซย์เชลล์
*  สมาคมผู้สอนซีแมสแอฟริกาใต้Cmas Instructors South Africa
*  สหพันธ์กีฬาใต้น้ำแห่งประเทศแอฟริกาใต้
*  สหพันธ์กีฬาใต้น้ำแห่งประเทศตูนีเซีย
*  สหพันธ์กีฬาตกปลาแห่งประเทศตูนีเซีย

### ทวีปอเมริกา
*  สมาพันธ์กีฬาใต้น้ำแห่งสหรัฐ
*  สมาพันธ์ดำน้ำตัวเปล่าแห่งสหรัฐ
*  สมาคมใต้น้ำแห่งอเมริกา
*  สหพันธ์กีฬาใต้น้ำแห่งประเทศอาร์เจนตินา
*  สมาคมกีฬาฮอกกี้ใต้น้ำแห่งประเทศอาร์เจนตินา
*  สหพันธ์กีฬาใต้น้ำแห่งประเทศบราซิล
*  สมาคมกีฬาใต้น้ำแห่งประเทศแคนาดา
*  สมาคมผู้สอนซีแมสแห่งประเทศแคนาดา
*  แคเนเดียไดฟ์วิงโปรแกรม
*  สหพันธ์กีฬาใต้น้ำและการช่วยเหลือผู้ประสบภัยทางน้ำแห่งประเทศชิลี
*  สหพันธ์กีฬาใต้น้ำแห่งประเทศโคลอมเบีย
*  สหพันธ์กีฬาใต้น้ำแห่งประเทศคิวบา
*  สหพันธ์กีฬาใต้น้ำแห่งประเทศเอกวาดอร์
*  สหพันธ์กีฬาใต้น้ำแห่งประเทศเม็กซิโก
*  International Diving Instructors Mexico
*  สหพันธ์กีฬาใต้น้ำแห่งประเทศเปรู
*  สหพันธ์กีฬาใต้น้ำแห่งประเทศอุรุกวัย
*  สหพันธ์กีฬาใต้น้ำแห่งประเทศเวเนซุเอลา

### ทวีปเอเชีย
*  สโมสรกีฬาทางน้ำฟุญัยเราะฮ์อินเตอร์เนชันแนล
*  สมาคมดำน้ำแห่งประเทศจีน
*  สมาคมดำน้ำแห่งฮ่องกง
*  สมาคมกีฬาใต้น้ำแห่งประเทศอินเดีย
*  Iสมาคมกีฬาดำน้ำแห่งประเทศอินโดนีเซีย
*  สหพันธ์การช่วยเหลือผู้ประสบภัยทางน้ำแห่งสาธารณรัฐอิสลามอิหร่าน
*  สหพันธ์กีฬาทางน้ำหลวงแห่งประเทศจอร์แดน
*  สหพันธ์กีฬาดำน้ำแห่งประเทศอิสราเอล
*  สมาคมผู้สอนดำน้ำซีแมสแห่งประเทศญี่ปุ่น
*  สหพันธ์กีฬาใต้น้ำแห่งประเทศญี่ปุ่น
*  สหพันธ์การศึกษาแห่งประเทศญี่ปุ่น
*  เจซีเอส
*  แผนกการศึกษาดำน้ำมารีนแทคโน
*  สมาพันธ์กีฬาดำน้ำคันไซ
*  สมาพันธ์กีฬาใต้น้ำแห่งสาธารณรัฐคาซัคสถาน
*  วิทยาลัยกีฬาดำน้ำและว่ายน้ำแห่งประเทศคูเวต
*  คณะกรรมการดำน้ำและการช่วยเหลือผู้ประสบภัยแห่งประเทศคูเวต
*  สหพันธ์กีฬาดำน้ำแห่งประเทศคีร์กิซสถาน
*  เลบานอนวอเตอร์เฟสติวัล
*  สโมสรดำน้ำมลายา
*  สหพันธ์กีฬาดำน้ำชายฝั่งมาเลเซีย
*  สหพันธ์กีฬาใต้น้ำแห่งประเทศมัลดีฟส์
*  บริษัทตัวเอนจิเนียริง
*  สหพันธ์การว่ายน้ำและกีฬาทางน้ำแห่งปาเลสไตน์
*  สหพันธ์กีฬาใต้น้ำซีแมสแห่งฟิลิปปินส์
*  สมาคมกีฬาดำน้ำแห่งประเทศฟิลิปปินส์
*  สหพันธ์กีฬาทางทะเลแห่งประเทศซาอุดีอาระเบีย
*  สหพันธ์กีฬาใต้น้ำแห่งประเทศสิงคโปร์
*  สภาการดำน้ำแห่งเอเชีย
*  สมาคมกีฬาดำน้ำแห่งประเทศเกาหลี
*  สหพันธ์กีฬาใต้น้ำแห่งประเทศซีเรีย
*  สหพันธ์กีฬาใต้น้ำแห่งประเทศจีนไทเป
*  สมาคมการดำน้ำเชิงเทคนิคและวิทยาศาสตร์แห่งไต้หวัน
*  สมาคมกีฬาดำน้ำแห่งประเทศไทย
*  สมาคมกีฬาดำน้ำแห่งประเทศเวียดนาม

### ทวีปยุโรป
*  สหพันธ์กีฬาดำน้ำแห่งประเทศสวีเดน
*  สหพันธ์กีฬาดำน้ำแห่งประเทศสวิตเซอร์แลนด์
*  สหพันธ์กีฬาดำน้ำแห่งประเทศตุรกี
*  สหพันธ์กีฬาดำน้ำแห่งประเทศยูเครน
*  สมาคมสับอะควา

### ทวีปโอเชียเนีย
*  สมาคมกีฬาดำน้ำแห่งประเทศออสเตรเลีย
*  สมาพันธ์กีฬาดำน้ำและการแข่งขันแห่งประเทศตาฮีติ
*  สมาคมกีฬาดำน้ำแห่งประเทศนิวซีแลนด์

## ดูเพิ่ม
* สมาคมครูสอนดำน้ำแห่งชาติ หรือนาวอี
* สมาคมวิชาชีพครูสอนดำน้ำ หรือแพดี
* สกูบาสกูส์อินเตอร์เนชันแนล หรือเอสเอสไอ
* บริติชสับอะควาคลับ หรือบีแซก

## อ้างอิง

ต
ต